rejauldu/bengali-wikipedia huggingface dataset:
পীযুষ কান্তি ভট্টাচার্য্য (জন্ম ১ মার্চ ১৯৪০) বাংলাদেশের যশোরের একজন শিক্ষায়তনিক ব্যক্তি ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একজন সাবেক সাংসদ। তিনি বাংলাদেশ আওয়ামী লীগের একজন প্রেসিডিয়াম সদস্য। তার ভাই স্বপন ভট্টাচার্য্য স্থানীয় সরকার, পল্লী উন্নয়ন ও সমবায় মন্ত্রণালয়ের সাবেক প্রতিমন্ত্রী।  জীবনী পীযুষ কান্তি ভট্টাচার্য্য ১৯৪০ সালের ১ মার্চ যশোরের মনিরামপুরের পাড়ালা গ্রামে জন্মগ্রহণ করেন। তার পিতার নাম সুধীর ভট্টাচার্য্য ও মায়ের নাম ঊষা রাণী ভট্টাচার্য্য। তিনি খাজুরা এম. এন. মিত্র বহুমুখী উচ্চ বিদ্যালয় থেকে মাধ্যমিক ও মাইকেল মধুসূদন কলেজ থেকে উচ্চ মাধ্যমিক পরীক্ষায় উত্তীর্ণ হন। ১৯৬১ সালে তিনি রাজশাহী বিশ্ববিদ্যালয় থেকে স্নাতক সম্পন্ন করেন। ১৯৬৮ সালে তিনি সেখান থেকেই স্নাতকোত্তর ডিগ্রি লাভ করেন। তিনি বাংলাদেশের স্বাধীনতা যুদ্ধের একজন সংগঠক ছিলেন।  পীযুষ কান্তি ভট্টাচার্য্য মশিহাটি হাই স্কুল ও গোপালপুর হাই স্কুলে শিক্ষকতা করেছেন। এছাড়া, তিনি কেশবপুর ডিগ্রি কলেজেও শিক্ষকতা করেছেন। তিনি মনিরামপুর ডিগ্রি কলেজের উপাধ্যক্ষ ছিলেন।  বীর মুক্তিযোদ্ধা পীযুষ কান্তি ভট্টাচার্য্য ১৯৭৩ সালে যশোর-৫ আসনের সাংসদ হিসেবে নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৪০-এ জন্ম বিষয়শ্রেণী:প্রথম জাতীয় সংসদ সদস্য বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী হিন্দু বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সরকারি মাইকেল মধুসূদন কলেজের প্রাক্তন শিক্ষার্থী বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
জেওনবুক হুন্দাই মোটরস ফুটবল ক্লাব (, ; সাধারণত জেওনবুক হুন্দাই মোটরস এফসি এবং সংক্ষেপে জেওনবুক হুন্দাই মোটরস নামে পরিচিত) হচ্ছে জেওনবুক ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৯৪ সালে চোনবুক ডায়নোস নামে প্রতিষ্ঠিত হয়েছে। ৪২,৪৭৭ ধারণক্ষমতাবিশিষ্ট জেওনজু বিশ্বকাপ স্টেডিয়ামে ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/jeonbuk-hyundai-motors/stadion/verein/6502 বর্তমানে এই ক্লাবের ম্যানেজারের দায়িত্ব পালন করছেন রোমানীয় সাবেক ফুটবল খেলোয়াড় ডান পেত্রেস্কু এবং সভাপতির দায়িত্ব পালন করছেন ছুং এউই-সুন।https://www.transfermarkt.com/jeonbuk-hyundai-motors/startseite/verein/6502 বর্তমানে দক্ষিণ কোরীয় রক্ষণভাগের খেলোয়াড় হং জং-হো এই ক্লাবের অধিনায়কের দায়িত্ব পালন করছেন।http://www.hyundai-motorsfc.com/player/player.asphttps://www.worldfootball.net/teams/jeonbuk-fc/2024/2/   ঘরোয়া ফুটবলে, জেওনবুক হুন্দাই মোটরস এপর্যন্ত ১৫টি শিরোপা জয়লাভ করেছে; যার মধ্যে নয়টি কে লিগ ১  এবং পাঁচটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে। চোই চুল-সুন, লি দং-গুক, কুওন সুন-তে, এনিনিয়ো এবং হান কিয়ো-উনের মতো খেলোয়াড়গণ জেওনবুক হুন্দাই মোটরসের জার্সি গায়ে মাঠ কাঁপিয়েছেন।  ইতিহাস ১৯৯৫ মৌসুমে জেওনবুক হুন্দাই মোটরস প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগে অংশগ্রহণ করতে সক্ষম হয়েছিল। ১৯৯৫ সালের সালের ২৫শে মার্চ তারিখে, কে লিগে ক্লাব ইতিহাসে নিজেদের প্রথম ম্যাচে চা কিয়ং-বকের অধীনে জেওনবুক হুন্দাই মোটরস জেওনাম ড্রাগনসের বিরুদ্ধে ৩–০ গোলের ব্যবধানে জয়লাভ করেছিল। ১৯৯৫ কে-লিগে জেওনবুক হুন্দাই মোটরস ৪টি জয়ে সর্বমোট ১২ পয়েন্ট অর্জন করে সামগ্রিক পয়েন্ট তালিকায় ৭ম স্থান অর্জন করেছিল।https://www.rsssf.org/tabless/skor95.html  তথ্যসূত্র  বহিঃসংযোগ       বিষয়শ্রেণী:এএফসি চ্যাম্পিয়নস লিগ বিজয়ী বিষয়শ্রেণী:জেওনবুক হুন্দাই মোটরস বিষয়শ্রেণী:১৯৯৪-এ প্রতিষ্ঠিত ফুটবল ক্লাব বিষয়শ্রেণী:১৯৯৪-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ফুটবল ক্লাব বিষয়শ্রেণী:কে লিগ ১-এর ক্লাব
আন্তঃউইকি সংযোগ হল এক ভাষার উইকির সাথে অন্য ভাষার উইকি পাতার সংযোগ। আন্তঃউইকি সংযোগ দিতে উইকিপিডিয়া উইকিউপাত্ত নাম সাইট ব্যবহার করে। আন্তঃউইকি সংযোগ বিভিন্নভাবে দেয়া যায়। __TOC__  প্রথম পদ্ধতি  নিবন্ধের ডান দিকের পার্শ্বদণ্ডে "সরঞ্জাম" লেখার নিচে আন্তঃভাষার সংযোগ দিন লেখায় ক্লিক করুন। (আপনি যদি মোবাইলে থাকেন, তাহলে সাময়িকভাবে "ডেক্সটপ" মুডে যান। পাতার একদম নিচে গেলে "ডেক্সটপ" মুডে যাওয়ার লিঙ্ক পাবেন)   ক্লিক করলে একটি বাক্স আসবে।   বাক্সে ভাষা অংশে ভাষা কোড লিখুন (ইংরেজির জন্য enwiki, জার্মানের জন্য dewiki, হিন্দির জন্য hiwiki ইত্যাদি)।  পাতা অংশে পাতার নাম লিখুন। (উদাহরণের জন্য নিচের চিত্রে ভাষা ঘরে enwiki ও পাতা ঘরে King Abdulaziz International Airport-এর নাম দেয়া হয়েছে)।   লেখার পর পাতার সাথে সংযোগ করুন বোতামে ক্লিক করুন।   এতে আরেকটি পাতা আসবে তাতে নিশ্চিত করুন লেখায় ক্লিক করুন।   ব্যস, এতেই আন্তঃউইকি সংযোগ হয়ে গেল।  দ্বিতীয় পদ্ধতি  প্রথমে সংশ্লিষ্ট উইকিউপাত্ত আইটেমে যেতে হবে। অন্য উইকির সংশ্লিষ্ট নিবন্ধে যেয়ে এটি বের করা যাবে। (যেমন: ইংরেজি উইকির সংশ্লিষ্ট পাতায় যেয়ে বাম দিকে পার্শ্বদন্ডে tools লেখার নিচে Wikidata item লেখায় ক্লিক করে সংশ্লিষ্ট উইকিউপাত্ত আইটেমে যাওয়া যাবে। আইটেমের আইডি Q দিয়ে শুরু হবে। )  সংশ্লিষ্ট উইকিউপাত্ত আইটেমে যাওয়ার পর পাতা লোড হতে কয়েক সেকেন্ড অপেক্ষা করুন। পাতা লোড হলে এবার উইকিপিডিয়া লেখার পাশে সম্পাদনা লেখায় ক্লিক করতে হবে। 600px|center   ক্লিক করার পর নিচের দিকে গিয়ে উইকি লেখা ঘরে bnwiki ও পাতা লেখা ঘরে যে পাতার সংযোগ দিতে চান তার নাম দিতে হবে। (নিচের চিত্রে উদাহরণের জন্য বাদশাহ আব্দুলাজিজ আন্তর্জাতিক বিমানবন্দর নিবন্ধের নাম দেয়া হয়েছে) 600px|center   সর্বশেষ, প্রকাশ করুন লেখায় ক্লিক করতে হবে। 600px|center   তৃতীয় পদ্ধতি   এই পদ্ধতিটি মোবাইল মুডেও কাজ করবে। w:en:Special:PageInfo এ গিয়ে ইংরেজি উইকিপিডিয়ার যে পাতাটির সাথে সংযোগ দিতে চান, তার শিরোনাম লিখে Go to page এ ক্লিক করুন। সেখানে টেবিলে Wikidata item ID এর (Q ও তারপর কিছু সংখ্যাযুক্ত) আইডি মানটি কপি করুন। টেবিলে এটি না থাকলে, এই পদ্ধতিটি কাজ করবে না, (নতুন আইটেম তৈরি করতে হবে)। এরপর (উইকিউপাত্তে লগইন করা অবস্থায়) d:Special:SetSiteLink এ গিয়ে আইডি: এর স্থানে সেই আইটেম আইডি, সাইট আইডি: এর স্থানে bnwiki এবং সাইট লিংক: এর স্থানে বাংলা উইকিপিডিয়ার যে পাতাটি যুক্ত করতে চান সেটির শিরোনাম লিখে সাইটসংযোগ নির্ধারণ করুন লেখা থাকা নীল বোতামে ক্লিক করলে আন্তঃসংযোগ যুক্ত হবে। আন্তঃসংযোগ যুক্ত হওয়ার সাথে সাথে তা পাতায় প্রদর্শিত নাও হতে পারে। সেক্ষেত্রে বিশেষ:Purge এ গিয়ে পাতার শিরোনাম দিয়ে শোধন করতে পারেন।  বিষয়শ্রেণী:উইকিউপাত্ত বিষয়শ্রেণী:উইকিপিডিয়া কীভাবে করবেন
বাংলাদেশ ক্রিকেট লিগ (বিসিএল) বাংলাদেশে ফ্রেঞ্চাইজি ভিত্তিতে অনুষ্ঠিত প্রথম শ্রেণীর ঘরোয়া ক্রিকেট লিগ, যা ২০১২-১৩ মৌসুমে শুরু হয়।  ইতিহাস  বাংলাদেশ ক্রিকেট লীগ (বিসিএল) প্রথম-শ্রেণীর ক্রিকেট টুর্ণামেন্টটি ২০১২–১৩ সিজনে উদ্বোধন করা হয়, যা চারটি দল থেকে গঠিত হয় এনসিএলের সেরা খেলোয়াড়দের মধ্যে।  এই টুর্নামেন্টের উদ্দেশ্য ছিল দেশের শীর্ষ প্রথম-শ্রেণী প্রতিযোগিতা উন্নত করা এবং খেলোয়াড়দেরকে টেস্ট ক্রিকেটের জন্য ভালো প্রস্তুত করা।  বিসিএলে চারটি আঞ্চলিক দল রয়েছে, প্রতিটি দলে এনসিএলের দুটি পার্শ্বভূমি অঞ্চলের খেলোয়াড়দের থেকে গঠিত। নিম্নলিখিত দলগুলি আছে:   মধ্যাঞ্চল: ঢাকা বিভাগ, ঢাকা মেট্রোপলিস এবং ময়মনসিংহ বিভাগের খেলোয়াড়গুলি  দক্ষিণাঞ্চল: খুলনা বিভাগ, ফরিদপুর বিভাগ এবং বরিশাল বিভাগের খেলোয়াড়গুলি  উত্তরাঞ্চল: রাজশাহী বিভাগ এবং রংপুর বিভাগের খেলোয়াড়গুলি  পূর্বাঞ্চল: সিলেট বিভাগ এবং চট্টগ্রাম বিভাগের খেলোয়াড়গুলি  প্রতি দলকে একটি ফ্র্যাঞ্চাইজ হিসেবে অধিকারিত করা হয়, উদাহরণস্বরূপ, ইসলামী ব্যাংক পূর্বাঞ্চল।  বিজয়ী ও রানার্স-আপ   মৌসুম  চ্যাম্পিয়ন  রানার্স-আপ  উৎস ২০১২–১৩মধ্যাঞ্চলউত্তরাঞ্চল২০১৩–১৪দক্ষিণাঞ্চলউত্তরাঞ্চল২০১৫দক্ষিণাঞ্চলপূর্বাঞ্চল২০১৫–১৬মধ্যাঞ্চলপূর্বাঞ্চল২০১৬–১৭উত্তরাঞ্চলদক্ষিণাঞ্চল২০১৭–১৮দক্ষিণাঞ্চলউত্তরাঞ্চল২০১৮–১৯দক্ষিণাঞ্চলপূর্বাঞ্চল২০১৯–২০দক্ষিণাঞ্চলপূর্বাঞ্চল২০২০–২১অনুষ্ঠিত হয়নি২০২১–২২মধ্যাঞ্চলদক্ষিণাঞ্চল২০২২–২৩দক্ষিণাঞ্চলমধ্যাঞ্চল২০২২–২৪পূর্বাঞ্চলমধ্যাঞ্চল  দলসমূহের পরিসংখ্যান দলবিজয়ীরানার্স-আপবিজয়ী মৌসুমরানারআপ মৌসুম দক্ষিণাঞ্চল ৬২২০১৩–১৪, ২০১৪–১৫, ২০১৭–১৮, ২০১৮–১৯, ২০১৯–২০, ২০২২–২৩ ২০১৬–১৭, ২০২১–২২ মধ্যাঞ্চল ৩১২০১২–১৩, ২০১৫–১৬, ২০২১–২২ ২০২২–২৩ পূর্বাঞ্চল ১৪ ২০২৩–২৪২০১৪–১৫, ২০১৫–১৬, ২০১৮–১৯, ২০১৯–২০ উত্তরাঞ্চল ১৩২০১৬–১৭ ২০১২–১৩, ২০১৩–১৪, ২০১৭–১৮  তথ্যসূত্র  বহিঃসংযোগ  বাংলাদেশ ক্রিকেট বোর্ড  বাংলাদেশে প্রতিযোগিতাসমূহ ক্রিকেট আর্কাইভ- এ  বিষয়শ্রেণী:প্রথম-শ্রেণীর ক্রিকেট প্রতিযোগিতা বিষয়শ্রেণী:বাংলাদেশ ক্রিকেট লিগ বিষয়শ্রেণী:বাংলাদেশের ঘরোয়া ক্রিকেট প্রতিযোগিতা
মহসীন উদ্দীন আহমেদ (জন্ম: অজানা - মৃত্যু: ২৪ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১২-২০১১   জন্ম ও শিক্ষাজীবন  মহসীন উদ্দীন আহমেদের জন্ম মুন্সিগঞ্জের  শ্রীনগর উপজেলার দামলা গ্রামে। তার বাবার নাম মহিউদ্দীন আহমেদ এবং মায়ের নাম বেগম নুরুন্নাহার। তার স্ত্রীর নাম হোসনে আরা। তাঁদের এক ছেলে ও দুই মেয়ে।    কর্মজীবন  পাকিস্তানি সেনাবাহিনীতে চাকরি করতেন মহসীন উদ্দীন আহমেদ। ১৯৭১ সালে কর্মরত ছিলেন চট্টগ্রাম ইস্ট বেঙ্গল রেজিমেন্টাল সেন্টারে। মুক্তিযুদ্ধ শুরু হলে তিনি যুদ্ধে দেন। প্রতিরোধ যুদ্ধ শেষে  ভারতে যান। সেখানে তাকে তৃতীয় ইস্ট বেঙ্গল রেজিমেন্টের অন্তর্ভুক্ত করা হয়। বেশ কয়েকটি যুদ্ধে তিনি অংশ নিয়ে যথেষ্ট রণকৌশল প্রদর্শন করেন।   মুক্তিযুদ্ধে ভূমিকা  ১৯৭১ সালের ১৪ অক্টোবর ভোরে সিলেট জেলার অন্তর্গত টেংরাটিলার পাশে ছাতকে থাকা পাকিস্তানি সেনাবাহিনীর শক্ত একটি প্রতিরক্ষা অবস্থানে হামলা চালায় মুক্তিযোদ্ধারা। ছাতকের ঠিক উত্তরে সীমান্ত ঘেঁষে বাঁশতলায় ছিল মুক্তিবাহিনীর ৫ নম্বর সেক্টর হেডকোয়ার্টার। ওই সেক্টরের শেলা সাব-সেক্টরের হেডকোয়ার্টারও ছিল সেখানে। ১২ অক্টোবর মুক্তিবাহিনীর প্রধান এম এ জি ওসমানী বাঁশতলা ক্যাম্প পরিদর্শনে আসেন। তিনি যেদিন বাঁশতলায় যান, তার এক দিন আগে নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ভারতের তেলঢালা ক্যাম্প থেকে দীর্ঘ পথ পাড়ি দিয়ে সেখানে আসে। কর্নেল ওসমানী তাদের ছাতকে আক্রমণের নির্দেশ দেন। তার নির্দেশ পেয়ে প্রয়োজনীয় রেকি ও পরিকল্পনা ছাড়াই তারা আক্রমণ করেন। মূল আক্রমণকারী দল হিসেবে থাকে আলফা ও ব্রাভো কোম্পানি। আক্রমণের সময় দোয়ারাবাজার হয়ে ওয়াপদার বেড়িবাঁধ ধরে যাতে পাকিস্তানি সেনাবাহিনীর কোনো রি-এনফোর্সমেন্ট না আসতে পারে, সে জন্য টেংরাটিলায় অবস্থান নিয়ে চার্লি কোম্পানিকে কাট অব পার্টি হিসেবে দায়িত্ব পালন করতে বলা হয়। এই কোম্পানির অধিনায়ক ছিলেন মহসীন উদ্দীন আহমেদ। ১৩ অক্টোবর রাতে বাঁশতলা ক্যাম্প থেকে রওনা হন মুক্তিযোদ্ধারা। শেলা সাব-সেক্টরের দেওয়া তথ্য অনুযায়ী সেদিন সকাল পর্যন্ত টেংরাটিলায় পাকিস্তানি সেনাবাহিনী ছিল না। মুক্তিযোদ্ধারা ভোরে টেংরাটিলায় যাওয়া মাত্র পাকিস্তানি সেনাবাহিনীর আক্রমণের মুখে পড়েন। তারা সব কয়টি নৌকার ওপর একযোগে গুলি করতে থাকে। এমন পরিস্থিতির জন্য মহসীন উদ্দীন আহমেদ ও তার দলের মুক্তিযোদ্ধারা প্রস্তুত ছিলেন না। গভীর পানি আর হুড়োহুড়িতে বেশির ভাগ নৌকা ডুবে যায়। অনেক মুক্তিযোদ্ধা সাঁতার জানতেন না। পাল্টা যুদ্ধের বদলে প্রাণ বাঁচানোই তাঁদের জন্য মুখ্য হয়ে পড়ে। যাঁরা সাঁতার জানতেন, তাঁদের অনেকে অস্ত্র ফেলে সাঁতরে নিরাপদ স্থানে যেতে থাকেন। চরম প্রতিকূলতার মধ্যে মহসীন উদ্দীন আহমেদ কয়েকজন মুক্তিযোদ্ধাকে নিয়ে পানির ভেতর থেকেই পাকিস্তানিদের ওপর পাল্টা আক্রমণ করেন। তার সাহসিকতায় অনেক মুক্তিযোদ্ধার প্রাণ বেঁচে যায়। সেদিন মুক্তিবাহিনীর ব্যাপক ক্ষয়ক্ষতি হয়। ২২ জন মুক্তিযোদ্ধা শহীদ ও ২৫-২৬ জন আহত হন।    পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:১৯৮১-এ মৃত্যু
থাম্ব|ভুটান পাহাড়ি অঞ্চলে দাগানা জেলা ভুটানের ২০টি জেলার একটি জেলা। এ জেলার বাসিন্দাদের অধিকাংশ জংখা ভাষায় কথা বলে। তবে সারপাং জেলার দক্ষিণ-পশ্চিমাঞ্চলে নেপালি ভাষাও মাতৃভাষা হিসাবে কথিত হয়।   ইতিহাস  ২০০৭ সালের ২৬ এপ্রিল লামোজিংখা ডুংখাগ (উপজেলা) আনুষ্ঠানিকভাবে সারপাং জেলা থেকে দাগানা জেলায় হস্তান্তরিত হয়। প্রভাবিত তিনটি গিয়োগ (লামোজিংখা, ডিওরালি ও নিচুলা বা জিনচুলা এবং লামোজিংখা শহর), যেগুলো সারপাং জেলার  সর্ব-পশ্চিমাংশে গঠিত ছিল; বর্তমানে সেগুলো দাগানা জেলার সর্ব-দক্ষিণাংশে গঠিত।http://www.pc.gov.bt/fyp/Dzongkhags/Sarpang.pdf   প্রশাসনিক এলাকা  দাগানা জেলা ১৪টি গিয়োগ বা গ্রাম উন্নয়ন কমিটিতে বিভক্ত;   ডোরোনা গিয়োগ  ড্রুজেগাং গিয়োগ  গিসারলিং গিয়োগ  গোশি গিয়োগ  কারমালিং গিয়োগ  কানা গিয়োগ  খেবিসা গিয়োগ  লাজাভ গিয়োগ  লামোয় জিংখা গিয়োগ  নিচুলা গিয়োগ  তাশিডিং গিয়োগ  টসাংখা গিয়োগ  টসেডাগং গিয়োগ  টসেজা গিয়োগ   আরও দেখুন   ভুটানের জেলা  দাগা প্রদেশ  তথ্যসূত্র  বিষয়শ্রেণী:ভুটানের জেলা
: আল্টিমেট ফাইটিং চ্যাম্পিয়নশিপের ওয়েবসাইট –  UFC.com-এ খেলোয়াড়ের প্রোফাইলকে বহিঃসংযোগ হিসেবে প্রদর্শন করে।    ব্যবহার   Unnamed parameters  {{ | ID }}  {{ | ID | NAME }}  {{ | ID | NAME | ACCESS DATE }}   Named parameters  {{ | id= ID }}  {{ | id= ID | name= NAME }}  {{ | id= ID | name= NAME | accessdate= ACCESS DATE }}   উদাহরণ    বহিঃসংযোগ  কোড:  * {{ | ken-shamrock | Ken Shamrock }}  * {{ | id= ken-shamrock | name= Ken Shamrock }}  আউটপুট:      বর্তমান ইউআরএল:  https://www.ufc.com/athlete/  পুরাতন ইউআরএল:  http://www.ufc.com/fighter/   উদ্ধৃতি  কোড:  * {{ | amanda-nunes | Amanda Nunes | 2019-04-26 }}  * {{ | id= amanda-nunes | name= Amanda Nunes | accessdate= 2019-04-26 }}  আউটপুট:      বর্তমান ইউআরএল:  https://www.ufc.com/athlete/  পুরাতন ইউআরএল:  http://www.ufc.com/fighter/
কাজী রেজা-উল হক বাংলাদেশ সুপ্রিম কোর্টের হাইকোর্ট বিভাগের একজন বিচারক ছিলেন। ২০২৪ সালে ড. মুহাম্মদ ইউনূসের অন্তর্বর্তীকালীন সরকারের সময়ে তিনি পদত্যাগ করেন।   জীবনের প্রথমার্ধ  কাজী রেজা-উল হক ১৯৫৮ সালের ২৮ নভেম্বর জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর সম্পন্ন করেছেন। পরবর্তীতে তিনি এসেক্স বিশ্ববিদ্যালয় থেকে আইনে দ্বিতীয় স্নাতকোত্তর, আমেরিকান ইন্টারন্যাশনাল ইউনিভার্সিটি থেকে এমবিএ এবং নটিংহাম ট্রেন্ট ইউনিভার্সিটি থেকে পিএইচডি সম্পন্ন করেছেন।   কর্মজীবন  কাজী রেজা-উল হক ১৯৮৫ সালের ৬ অক্টোবর জেলা আদালতের আইনজীবী হন  ১৯৮৯ সালের ৬ এপ্রিল কাজী রেজা-উল হক হাইকোর্ট বিভাগের আইনজীবী হন।  ২০১০ সালের ১৮ এপ্রিল, কাজী রেজা-উল হক হাইকোর্ট বিভাগের অতিরিক্ত বিচারপতি হিসাবে নিযুক্ত হন  ২০১২ সালের ১৫ এপ্রিল, কাজী রেজা-উল হক হাইকোর্ট বিভাগের স্থায়ী বিচারপতি হন।  ২০১৫ সালের ৮ জানুয়ারী, ফেনী সদর উপজেলায় কাজী রেজাউল হকের বাসভবন পুড়িয়ে ফেলা হয় যখন তিনি ও বিচারপতি আবু তাহের মোঃ সাইফুর রহমানের একটি রায়ে, বাংলাদেশ সরকারকে বাংলাদেশ জাতীয়তাবাদী দলের ভাইস চেয়ারম্যান তারেক রহমানের বক্তব্য প্রচার করতে নিষেধ করেন। রায়ের পরপরই তারেক রহমানের ভাষণ প্রচারের দায়ে একুশে টেলিভিশনের চেয়ারম্যান আবদুস সালামকে গ্রেপ্তার করা হয়। একই বছরের শেষের দিকে এস আলম গ্রুপ একুশে টেলিভিশন কিনে নেয়।  ২০১৬ সালের মার্চ মাসে, কাজী রেজাউল হক বাংলাদেশের রাষ্ট্রধর্ম হিসাবে ইসলামকে অপসারণ করার জন্য করা একটি পিটিশন বাতিল করেন। কাজী রেজাউল হক, বিচারপতি মইনুল ইসলাম চৌধুরী ও বিচারপতি মোঃ আশরাফুল কামাল বাংলাদেশের সংবিধানের ষোড়শ সংশোধনী বাতিল করে একটি রায় জারি করেন, এই সংশোধনীর মাধ্যমে সুপ্রিম কোর্টের বিচারপতিদের অপসারণ করার ক্ষমতা জাতীয় সংসদের হাতে ফিরিয়ে দেওয়া হয়েছিল।  ২০১৭ সালের ১৩ ডিসেম্বর, কাজী রেজা-উল হক ও বিচারপতি মোহাম্মদ উল্লাহ ক্ষমতার অপব্যবহারের জন্য উপজেলা নির্বাহী কর্মকর্তা ও লক্ষ্মীপুর সদর উপজেলার নির্বাহী ম্যাজিস্ট্রেট মোহাম্মদ নুরুজ্জামান এবং লক্ষ্মীপুর জেলার অতিরিক্ত জেলা প্রশাসক শেখ মোরশেদুল ইসলামকে তিরস্কার করেন।  ২০১৯ সালের আগস্টে, কাজী রেজা-উল হক, বিচারপতি সালমা মাসুদ চৌধুরী ও বিচারপতি একেএম জহিরুল হককে দুর্নীতির অভিযোগে বাধ্যতামূলক ছুটিতে পাঠানো হয়েছিল। সালমা মাসুদ চৌধুরী ও জহিরুল হককে এমআর ট্রেডিংয়ের পক্ষে রায় দেওয়ায় সাময়িক বরখাস্ত করা হয়। বাংলাদেশ সুপ্রিম কোর্ট তিনজনকে বিচারিক কার্যক্রম পরিচালনা করতে নিষেধ করেছে। এরপর থেকে তাদের বিচারিক কার্যক্রম স্থগিত ছিল।  ২০২৪ সালের ১৯ নভেম্বর হাইকোর্টের বিচারপতি পদ থেকে তিনি পদত্যাগ করেন।   তথ্যসূত্র   বিষয়শ্রেণী:ফেনী জেলার ব্যক্তি বিষয়শ্রেণী:১৯৫৮-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
মরিয়ম মোহাম্মদ খালফান আল রৌমি (জন্ম ২ ফেব্রুয়ারি ১৯৫৭) হচ্ছেন একজন আমিরাতি নারী রাজনীতিবিদ, যিনি ফেব্রুয়ারি ২০০৬ সাল থেকে সামাজিক বিষয়ক মন্ত্রী হিসেবে দায়িত্ব পালন করে আসছেন। তিনি দ্বিতীয় মহিলা যিনি সংযুক্ত আরব আমিরাতের মন্ত্রিসভায় একটি পদে রয়েছেন, তিনি মন্ত্রিসভার ২ জন নারীর একজন।  প্রারম্ভের জীবন ও শিক্ষা রৌমি ২ ফেব্রুয়ারি ১৯৫৭-এ জন্মগ্রহণ করেন। তিনি ১৯৮০ সালে সংযুক্ত আরব আমিরাত বিশ্ববিদ্যালয় থেকে ইংরেজি সাহিত্যে স্নাতক ডিগ্রী লাভ করেন।  কর্মজীবন রৌমি মার্চ ১৯৮৩ থেকে আগস্ট ১৯৮৩ সাল পর্যন্ত সংযুক্ত আরব আমিরাত বিশ্ববিদ্যালয়ের আলমা মাটারে একজন গবেষণা সহকারী ছিলেন। তিনি ১৯৮৯ থেকে ১৯৯৪ পর্যন্ত সংযুক্ত আরব আমিরাতের বিশেষ অলিম্পিকের চেয়ারম্যান হিসেবে দায়িত্ব পালন করেন। তিনি ১৯৯০ থেকে ১৯৯৪ পর্যন্ত আবুধাবিতে উইমেন হাইয়ার কলেজে অফ টেকনোলজির উচ্চ উপদেষ্টা কমিটির চেয়ারম্যান হিসাবেও দায়িত্ব পালন করেন। এরপর তিনি আবুধাবির বিকলাঙ্গ পুনর্বাসন কেন্দ্র এবং শ্রম ও সামাজিক বিষয়ক মন্ত্রণালয়ের বিশেষ প্রয়োজন কেন্দ্রের পরিচালক হন যেখানে তিনি এপ্রিল ১৯৮৪ থেকে ফেব্রুয়ারি ১৯৯৯ পর্যন্ত দায়িত্ব পালন করেন। তিনি ফেব্রুয়ারি ১৯৯৯ থেকে ফেব্রুয়ারি ২০০৬ পর্যন্ত শ্রম ও সামাজিক বিষয়ক মন্ত্রণালয়ের সহকারী সচিব হিসেবে দায়িত্ব পালন করেন। ৯ ফেব্রুয়ারি ২০০৬-এ প্রধানমন্ত্রী মোহাম্মদ বিন রশিদ আল মাকতুম-এর নেতৃত্বাধীন মন্ত্রিসভায় তিনি সামাজিক বিষয়ক মন্ত্রী নিযুক্ত হন। ২০০৯ সালের মে মাসে মন্ত্রীসভার রদবদলেও তিনি তার পদটি ধরে রেখেছিলেন।  পুরস্কার রৌমি ডিসেম্বর ২০০৯-এ মিডলসেক্স দুবাই বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:আরব আমিরাতের নারী মন্ত্রী
thumb|দাপ্তরিক প্রতিকৃতি, ২০২০ ডেভিড মার্টিন স্কট স্টিল, আইকউডের ব্যারন স্টিল,  (জন্ম ৩১ মার্চ ১৯৩৮) একজন অবসরপ্রাপ্ত স্কটিশ রাজনীতিবিদ। রক্সবার্গ, সেলকির্ক এবং পিবলসের পার্লামেন্ট সদস্য হিসেবে নির্বাচিত হন, তারপরে টুইডডেল, এট্রিক এবং লডারডেল, তিনি ১৯৭৬ থেকে ১৯৮৮ সাল পর্যন্ত লিবারেল পার্টির চূড়ান্ত নেতা হিসেবে দায়িত্ব পালন করেন। তার মেয়াদকাল সোশ্যাল ডেমোক্রেটিক পার্টির সাথে জোটের সময়কাল বিস্তৃত ছিল, যা ১৯৮১ সালে শুরু হয়েছিল এবং ১৯৮৮ সালে লিবারেল ডেমোক্র্যাট গঠনের সাথে শেষ হয়েছিল।  স্টিল ১৯৬৫ থেকে ১৯৯৭ সাল পর্যন্ত ৩২ বছর যুক্তরাজ্যের পার্লামেন্টের সদস্য হিসেবে এবং ১৯৯৯ থেকে ২০০৩ সাল পর্যন্ত স্কটিশ পার্লামেন্টের (এমএসপি) সদস্য হিসেবে দায়িত্ব পালন করেন, সেই সময়ে তিনি সংসদের প্রিসাইডিং অফিসার ছিলেন। তিনি ১৯৯৭ থেকে ২০২০ সাল পর্যন্ত লাইফ পিয়ার হিসাবে হাউস অফ লর্ডসের সদস্য ছিলেন। প্রাক্তন লিবারেল সাংসদ স্যার সিরিল স্মিথের বিরুদ্ধে শিশু যৌন নির্যাতনের অভিযোগ তদন্তে ব্যর্থতার জন্য শিশু যৌন নির্যাতনের স্বাধীন তদন্তে স্টিল তাকে "দায়িত্ব পরিত্যাগের" অভিযুক্ত করার পরে হাউস অফ লর্ডস থেকে পদত্যাগ করেন।   আরও পড়ুন    পিটার বারট্রাম, ডেভিড স্টিল: হিজ লাইফ অ্যান্ড পলিটিক্স (WH অ্যালেন, 1981)  ডেভিড স্টিল, এ হাউস ডিভাইডেড (ওয়েডেনফেল্ড এবং নিকোলসন, 1980)  ডেভিড স্টিল, গোলিয়াথের বিরুদ্ধে: ডেভিড স্টিলের গল্প (ওয়েডেনফেল্ড এবং নিকলসন, 1989)  ডেভিড টরেন্স, ডেভিড স্টিল - বড় রাষ্ট্রনায়কের কাছে ক্রমবর্ধমান আশা (বিটব্যাক, 2015)   তথ্যসূত্র    বহিঃসংযোগ      Scottish Parliament profiles of MSPs: David Steel  Catalogue of the Steel papers at the Archives Division of the London School of Economics.  Lord Steel of Aikwood profile at the site of Liberal Democrats  Prince of Wales School:Old Cambrians Society, Nairobi  We need to rethink my abortion law Steel's thoughts on the abortion debate, as of 2004.  |-  বিষয়শ্রেণী:স্কটিশ সংসদ সদস্য ১৯৯৯-২০০৩ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:জর্জ ওয়াটসন কলেজে শিক্ষিত ব্যক্তি বিষয়শ্রেণী:উদার গণতন্ত্রী (যুক্তরাজ্য) এর নেতা বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:জীবিত ব্যক্তি বিষয়শ্রেণী:উদার গণতন্ত্রী (যুক্তরাজ্য) এর জীবনকাল পিয়ার বিষয়শ্রেণী:উদারপন্থী দল (যুক্তরাজ্য) এর নেতা বিষয়শ্রেণী:স্কটিশ উদার গণতন্ত্রী দলের সংসদ সদস্য বিষয়শ্রেণী:স্কটিশ উদারপন্থী দলের সংসদ সদস্য বিষয়শ্রেণী:১৯৩৮-এ জন্ম বিষয়শ্রেণী:উদার গণতন্ত্রী দলের স্কটিশ সংসদ সদস্য বিষয়শ্রেণী:স্কটিশ সংসদের প্রিসাইডিং অফিসার বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
মিনামবক্কম মেট্রো স্টেশন চেন্নাই মেট্রোর নীল লাইনের একটি মেট্রো রেলওয়ে স্টেশন। স্টেশনটি   মিনামবক্কম  এবং তিরুসুলাম এলাকাগুলোতে রেল পরিষেবা প্রদান করে।   নির্মাণ  স্টেশনটির নির্মাণকাজ ইরোডের  ইউআরসি কনস্ট্রাকশন কোম্পানি প্রাইভেট লিমিটেডকে দেওয়া হয়েছিল ।    স্টেশন  বিমানবন্দরটির দ্বিতীয় রানওয়ের এয়ার ফানেল অঞ্চলটির জন্য স্টেশন থেকে সংক্ষিপ্ত দূরত্বে রেলপথটি  মাটির নিচে প্রবেশ করে এবং ৪৯০ মিটার ভূগর্ভে চলার পর আবার উত্তোলিত পথে ফিরে আসে।   আরও দেখুন    চেন্নাই মেট্রো স্টেশনগুলির তালিকা   চেন্নাই মেট্রো   চেন্নাই আন্তর্জাতিক বিমানবন্দর   মিনামবক্কম   তথ্যসূত্র    বহিঃসংযোগ   চেন্নাই মেট্রো রেল লিমিটেডের জন্য অফিসিয়াল ওয়েবসাইট  বিষয়শ্রেণী:চেন্নাই মেট্রোর স্টেশন বিষয়শ্রেণী:চেন্নাইয়ের রেলওয়ে স্টেশন
thumb|দাপ্তরিক প্রতিকৃতি, ২০১৭ র‍্যাচেল জেন রিভস (জন্ম ১৩ ফেব্রুয়ারি ১৯৭৯) একজন ব্রিটিশ রাজনীতিবিদ যিনি ২০২১ সাল থেকে এক্সচেকারের শ্যাডো চ্যান্সেলর হিসেবে দায়িত্ব পালন করছেন। লেবার পার্টির একজন সদস্য, তিনি ২০১০ সাল থেকে লিডস ওয়েস্টের সংসদ সদস্য।  র্যাচেল জেন রিভস ১৩ ফেব্রুয়ারি ১৯৭৯ সালে লন্ডন বরো অফ লুইশামে জন্মগ্রহণ করেন, তিনি শিক্ষকদের কন্যা। তিনি বেকেনহামের মেয়েদের জন্য ব্যাপক ক্যাটর পার্ক স্কুলে শিক্ষিত হন। মাধ্যমিক বিদ্যালয়ে থাকাকালীন, তিনি অধুনা-লুপ্ত ব্রিটিশ মহিলা দাবা সমিতি আয়োজিত একটি টুর্নামেন্টে একটি ব্রিটিশ অনূর্ধ্ব-১৪ গার্লস দাবা চ্যাম্পিয়নশিপ শিরোপা জিতেছিলেন। রাজনীতি, অর্থনীতি, গণিত এবং আরও গণিতে এ-লেভেলে বসার পর, তিনি নিউ কলেজ, অক্সফোর্ড (এমএ) এ ২:১ অর্জন করে দর্শন, রাজনীতি এবং অর্থনীতি পড়েন। এরপর তিনি লন্ডন স্কুল অফ ইকোনমিক্স থেকে অর্থনীতিতে এমএসসি ডিগ্রি লাভ করেন।  র‍্যাচেলের ছোট বোন এলি লুইশাম ওয়েস্ট এবং পেঞ্জের লেবার এমপি এবং লেটন এবং ওয়ানস্টেডের লেবার এমপি জন ক্রাইয়ারকে বিয়ে করেছেন।   তথ্যসূত্র   বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:লুইসহামের ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:নিউ কলেজ, অক্সফোর্ডের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:যুক্তরাজ্যের নারী মন্ত্রী বিষয়শ্রেণী:যুক্তরাজ্যের মন্ত্রিসভার নারী সদস্য বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ওয়ান নেশন লেবার বিষয়শ্রেণী:যুক্তরাজ্যের কোষাধ্যক্ষ বিষয়শ্রেণী:২১শ শতাব্দীর ইংরেজ নারী রাজনীতিবিদ
কেন্টো রিনা অরুণাচল প্রদেশের ভারতীয় রাজনীতিবিদ। CEO Arunachal Pradesh. "List of contesting candidates"  তিনি ভারতীয় জনতা পার্টির সদস্য।  ২০১৪ সালের অরুণাচল প্রদেশ বিধানসভা নির্বাচনে রিনা বিজেপি প্রার্থী হয়ে নারি-কইউ আসন থেকে নির্বাচিত হয়েছিলেন। রিনা সেবার ভারতীয় জাতীয় কংগ্রেসের প্রার্থী টাকো দাবিকে পরাজিত করেছিলেন। Assam Tribune. "Congress wins 11 seats unopposed in Arunachal"   রিনা অরুণাচল প্রদেশের একজন অবসরপ্রাপ্ত সরকারী কর্মচারী, তাঁর কর্মকালীন সময়ে তিনি অধ্যক্ষসহ শিক্ষা বিভাগের উপ-পরিচালক পর্যন্ত ছিলেন। তাঁর কর্মস্থল ছিল লোহিত জেলার তেজুতে।   আরো দেখুন   অরুণাচল প্রদেশ বিধানসভা    তথ্যসূত্র       বহিঃসংযোগ   কেন্টো রিনা প্রোফাইল  মাইনেটা প্রোফাইল  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
গেরুয়া মূলত একধরনের কমলা রং। Oxford Living Dictionaries On-LineWebster's New World Dictionary of the American Language (1962)  ১২০০ সালে ইংরেজি অভিধানে প্রথমবারের মতো  একে রং হিসেবে অন্তর্ভুক্ত করা হয়। Maerz and Paul A Dictionary of Color New York:1930 McGraw-Hill Page 203; Color Sample of Saffron: Page 43 Plate 10 Color Sample K8 হিন্দুধর্মে এটি সবচেয়ে গুরুত্বপূর্ণ রং কেননা এটি ভাগ্যের প্রতীকী হিসেবে তাদের কাছে বিবেচিত হয়। বৌদ্ধদের কাছেও রয়েছে গেরুয়া রংয়ের তাৎপর্য। উপরন্তু ভারতে এই রংটি সমধিক গুরুত্বপূর্ণ যার ফলস ১৯৪৭ সালে স্বাধীনতা অর্জনের পরে তাদের জাতীয় পতাকার তিনটি রংয়ের একটি হিসেবে গেরুয়া নির্বাচিত হয়। গেরুয়া রং এর ইংরেজি প্রতিশব্দ হল Saffron। ভারতের জাতীয় পতাকায় গেরুয়া রং ত্যাগের প্রতীক হিসাবে ব্যবহৃত হয়।  ব্যবহার   শ্রেণিবিভাগ   রেজা  ভারতীয় গেরুয়া  তথ্যসূত্র   বিষয়শ্রেণী:হলুদের বর্ণচ্ছটা বিষয়শ্রেণী:কমলার বর্ণচ্ছটা